MiG-17 je nadgrajena in izboljšana verzija predhodnika MiGa-15. Na izgled sta si letali zelo podobni. MiG-17 ima sicer novo, tanjše in bolj puščičasto krilo. MiG-15, ki so ga uporabljali v Korejski vojni, je bil tehnološko zelo napredno letalo in v nekaterih parametrih boljše letalo, kot ameriški North American F-86 Sabre. Kljub temu so v biroju začeli snovati njegovega naslednika. MiG-17 je postal eno izmed najbolj uspešnih podzvočnih letal in je bil še vedno efektivno orožje tudi pozneje, ko so se pojavili nadzvočni Mikojan-Gurevič MiG-19 in North American F-100 Super Sabre.